এদিকে ব্রাজিলিয়ান গমে বসবাসরত পোকামাকড়রা এই খবর পেয়ে গেছে গণমাধ্যমের সূত্রে। এই উপলক্ষ্যে তারা এক ভোজসভার আয়োজন করে। কে কত গম খেতে পারে, এই প্রতিযোগিতা চলে সেখানে। ভোজসভা শেষে খাদ্যমন্ত্রীর জন্য বিশেষ দোয়া করা হয়েছে। দীর্ঘায়ু কামনা করা হয়েছে তাতে। মন্ত্রিত্বের মেয়াদ আরও বাড়িয়ে দেওয়ার দাবি জানানো হয়েছে সেই আয়োজন থেকে। খাদ্যমন্ত্রীর সঙ্গে একাত্মতা ঘোষণা করে ভোজসভা থেকে বলা হয়েছে, ‘এই গম দেখতে পঁচা হলেও খেতে মজা।’